section_heading: Ponašanje
paragraph_text: Ovaj majmun je dnevna arborealna životinja. Živi u grupama sastavljenim od 2 do 10 životinja, najčešće jedan ili dva mužjaka, te nekoliko ženki. Ipak, zabilježene su i neke grupe s većim brojem jedinki. Ishrana uglavnom uključuje lišće i plodove. Najveći dio dana provodi odmarajući se. U aktivnom dijelu dana najviše traži hranu, rijetko se kreće, dok najmanje vremena provodi družeći se s članovima svoje skupine. Gestacija traje šest mjeseci i obično se rodi jedan mladi majmun.